**Szent István Egyetem**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Tájépítészeti és Településtervezési Kar
Településépítészeti Tanszék

tanársegéd**

munkakör betöltésére.

**A közalkalmazotti jogviszony időtartama:** határozatlan idejű közalkalmazotti jogviszony

**Foglalkoztatás jellege:** Részmunkaidő, heti 20 órás

**A munkavégzés helye:** 1118 Budapest, Villányi út 29-43.

**A munkakörbe tartozó, illetve a vezetői megbízással járó lényeges feladatok:**

Oktatás a Településtervezés és építészet tantárgycsoportokban az alap- és mester szakokon. Az oktatott diszciplínák fejlesztése. Részvétel az oktatáshoz kapcsolódó szervezési és adminisztrációs feladatokban. Részvétel a tehetséggondozásban (TDK) és a tudományos továbbképzésben. Részvétel a Tanszék és a Kar hazai és nemzetközi kapcsolatainak fejlesztésében. Részvétel az innovációs, fejlesztési, kutatási pályázatok összeállításában tanszéki ill. kari szinten. Részvétel a Tanszék (illetve a Kar) kutatási, pályázatos és tervezési programjaiban. A tanszéki vagy önálló kutatási programok keretében tudományos publikációk készítése, illetve részvétel a többszerzős publikációkban. Részvétel a Tanszék oktatási programjának fejlesztésében, szükség szerint – a fő tantárgyi csoportokon túl – a Tanszék által meghirdetett tantárgyak előadásainak és gyakorlatainak tartásában. Részvétel a szakdolgozat és diplomatervezés konzultációs munkában.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Egyetem, okleveles településmérnök végzettség,
* Angol nyelvismeret: legalább középfokú, komplex nyelvvizsga vagy azzal egyenértékű nyelvismeretet igazoló dokumentum.
* Doktori képzés igazolt megkezdése.
* Oktatásban szerzett legalább két éves szakmai tapasztalat (elsősorban olyan felsőoktatási oktatói tapasztalat, mely a felsőoktatási képzéshez szorosan kapcsolódik, különösen az eredményes tudományos diákköri tevékenység, a demonstrátori megbízás, a doktori képzés ideje és az óraadó oktatói tevékenység).
* Cselekvőképesség, büntetlen előélet.
* Magyar állampolgárságú, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy.

**A pályázat elbírálásánál előnyt jelent:**

* Településtervezéssel kapcsolatos kutatási háttér.
* Településtervezésben szerzett gyakorlat.
* További idegen nyelv ismerete.

**Elvárt kompetenciák:**

* Településtervezés szakterületének ismerete.
* Tudományos kapcsolatépítési kommunikációs készség.
* Team-munka gyakorlat.

**Előnyt jelentő kompetenciák:**

* Tudományos kutatói munka szervezeti adminisztrációjában való jártasság.

**A pályázat részeként benyújtandó iratok, igazolások:**

* A pályázó részletes szakmai, tudományos tevékenységét tartalmazó magyar nyelvű életrajza (amelyben kitér eddigi szakmai, oktatói és tudományos munkájára, kutatási tevékenységére, elért eredményeire, szakmai szervezetekben végzett munkájának ismertetésére, szakmai díjaira).
* Egyetemi végzettséget, idegennyelv-ismeretet, egyéb szakmai képesítést tanúsító okiratok másolata, illetve idegen nyelvű oklevél/bizonyítvány esetén annak hiteles fordítása, illetve honosítása vagy ekvivalenciája.
* Amennyiben a pályázó végzettségét illetően idegen nyelvű okirattal (bizonyítvánnyal/oklevéllel) rendelkezik, abban az esetben a pályázónak intézkednie szükséges az adott képesítésnek az Oktatási Hivatalnál történő elismertetéséről, melyről bővebb információ az Oktatási Hivatal Magyar Ekvivalencia és Információs Központja honlapján található.
* Doktori képzés megkezdésének igazolása.
* Tudományos konferenciákon tartott előadások jegyzéke, jelentősebb külföldi tanulmányutak felsorolása.
* Publikációs tevékenység jegyzéke (amennyiben nem kívánja csatolni, tegye hozzáférhetővé a publikációkra vonatkozó adatok megismerését a Magyar Tudományos Művek Tárában (MTMT).
* Tudományos tevékenységről szóló adatlap, valamint a személyi adatlap (a pályázati anyagtól elkülönítetten, 1 példányban).
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata. A büntetlen előéletre és a foglalkoztatási eltiltás hiányára vonatkozó feltételt nem kell igazolni, ha a kizáró ok hiányát a felsőoktatási intézménnyel fennállt korábbi megbízási vagy foglalkoztatási jogviszonyára tekintettel a pályázó már igazolta, és a korábbi jogviszony megszűnés óta legfeljebb hat hónap telt el.
* A pályázó nyilatkozata arról, hogy az eljárásban résztvevők a pályázati anyagba betekinthetnek, és a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul.
* Minden olyan okirat, amelyet a pályázó a pályázat elbírálása szempontjából fontosnak tart.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2018. november 4.

A pályázati kiírással kapcsolatosan további információt Valkai Csaba József tanszékvezető nyújt, a 06-1/305-7380-as telefonszámon.

**A pályázatok benyújtásának módja:**

* Elektronikus úton Humánerőforrás Csoport részére a bci.human@szie.hu E-mail címen keresztül

**és**

* Személyesen: Budai Campus Igazgatóság, Gazdasági Iroda, Humánerőforrás Csoport, 1118 Budapest, Villányi út 29-43. K ép. II. em.

**A pályázat elbírálásának módja, rendje:**

A Szent István Egyetem Foglalkoztatási Követelményrendszere szerint.

**A pályázat elbírálásának határideje:** 2018. november 30.

**A pályázati kiírás további közzétételének helye, ideje:**

* Szent István Egyetem hivatalos honlapja - 2018. október 20.

**A munkáltatóval kapcsolatos egyéb lényeges információ:**

A papíralapú pályázatnak a SZIE Tájépítészeti és Településtervezési Kar Dékánjának címezve kell a benyújtási határidőig beérkeznie a Humánerőforrás Csoport részére bekötött vagy befűzött formában, tartalomjegyzék szerinti összeállításban, 1 eredeti és 2 másolati példányban (személyes benyújtás esetében munkaidőben). A pályázat benyújtásával egyidejűleg a pályázati anyagot - (Word formátumban és egy fájlban), a végzettséget igazoló okleveleket és az erkölcsi bizonyítványt (PDF-ben) - elektronikusan is meg kell küldeni. A pályázathoz szükséges nyomtatványok, illetve az összeállítással és a benyújtással kapcsolatos információk a bci.human@szie.hu e-mail címen kérhetők.

A munkáltató fenntartja a jogot a pályázat visszavonására.

**A munkáltatóval kapcsolatban további információt a www.szie.hu honlapon szerezhet.**